काठमाडौं, ५ बैशाख । बुद्यबार स्थानीय बजारमा सुनको मूल्य प्रतितोला दुई सय रुपैयाँले बढेको छ । हिजो ५८ हजार ८ सय रुपैयाँमा कारोबार भएको सुन आज दुई सय रुपैयाँले बढेर ५९ हजार रुपैयाँमा कारोबार भइरहेको छ ।
वर्ष २०७५ साल सुरु भएपछि सुनको मूल्य क्रमश बढिरहेको छ । नेपाल सुनचादी व्यवसायी महासंघका अनुसार वर्षको पहिलो दिन २ गते ५८ हजार ६ सय रुपैयाँमा कारोबार भएको सुन ३ गते पनि २ सय रुपैयाँले बढेर ५८ हजार आठ सय रुपैयाँमा कारोबार भएको थियो । हिजो भने सुनको मूल्य स्थिर रहेको थियो ।
यसैगरी हिजो प्रतितोला ७ सय ५५ रुपैंया रहेको चाँदी आज ५ रुपैंयाले बृद्धि भई प्रतितोला ७ सय ६० रुपैंयामा कारोवार भईरहेको छ ।